OpenLLM-France/wikimedia huggingface dataset:
# Ugo Piatti

Ugo Piatti (Milà, 1888–1953) va ser un pintor italià. És conegut per haver col·laborat amb Luigi Russolo en la construcció de la família d'instruments musicals intonarumori.

## Biografia

Piatti es va matricular a l'Accademia di belle arti di Brera el 1903 i va entrar en contacte amb els futuristes milanesos en els primers anys de la dècada següent, col·laborant amb Luigi Russolo i debutant a la Famiglia Artistica el 1911. Va acompanyar Filippo Tommaso Marinetti en els seus viatges a Londres, París i Praga després de la Primera Guerra Mundial.
La seva implicació amb el moviment Novecento italià a través de Margherita Sarfatti durant la dècada de 1920, va significar un maneig més senzill del volum i es va centrar en el paisatge, les vistes de Milà i les imatges de bodegons. Va exposar la seva obra a la XIV Exposició Internacional d'Art de la Biennal de Venècia el 1924 i a Milà a la primera i segona mostra del grup Novecento Italiano (1926 i 1929). Una de les seves obres es va comprar a la Galleria d'Arte Moderna el 1935, i va celebrar una exposició en solitari a la Galleria Pesaro el 1938.

## Referències

* ↑ «ARTGATE - Fondazione Cariplo». Arxivat de l'original el 2017-03-25. [Consulta: 29 agost 2020].
# Umara ibn Wathima

Umara ibn Wathima ibn Mussa ibn al-Furat al-Farissí (Fustat, Egipte, ? - 4 de juny de 902) fou un historiador musulmà d'ètnia persa. Va escriure una història sobre el profetes bíblics, Les llegendes profètiques de l'islam (Kitab bad al-khalq wa-qissàs al-anbiyà). Fou de l'escola de grans mestres d'Egipte i quasi sempre se l'esmenta juntament amb el seu pare Wathima ibn Mussa.

## Referències

* ↑ Enciclopèdia de l'Islam, X, 901
# Umarkot (thikana)

Umarkot fou una estat tributari protegit, una thikana feudatària de Jhabua regida per una nissaga rajput rathor del clan Fatehsingot. L'ancestre en fou Maharaj Dalpat Singh, germà petit de Maharajà Ratan Singh de Ratlam i fill petit de Mahesh Das de Pisangan a Jodhpur.

## Llista de thakurs

* Thakur Saheb Modh Singh.
* Thakur Saheb Moti Singh (nebot i fill adoptiu germà petit de Thakur Saheb Modh Singhji, Umrao de Jhabua).
* Thakur Saheb Krishnapal Singh (fill).

## Referències

* ↑ Genealogia
# Casa a la Rambla de Sant Ferran, 2 (Igualada)

L'edifici de la Rambla de Sant Ferran, 2 és una obra del municipi d'Igualada (Anoia) catalogada a l'Inventari del Patrimoni Arquitectònic de Catalunya. Té una façana molt sòbria d'edifici d'estatges de cinc plantes d'alçades. Destaca el sentit de verticalitat que ve donat per les finestres situades en fileres una sota de l'altre. El cos superior acabat en una insinuació molt lleugera de frontó triangular, fou afegit uns anys més tard, com ho denota la diferència en el tractament dels materials. És de ressaltar la decoració florejada amb ceràmica de color, dels peus de les finestres. Així com els relleus escultòrics de temes vegetals a la planta superior.

## Referències

* ↑ «Rambla Sant Ferran, 2». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 octubre 2014].
# Barba-roja (Oriola)

Barba-roja és una pedania del terme municipal d'Oriola (Baix Segura) que en 2011 tenia 107 habitants (2011). Està situada a 26 km de la ciutat, al nord de la serra de Crevillent i a 3 km del Fondó dels Frares (Vinalopó Mitjà). Se troba prop de la frontera amb la Regió de Múrcia, en una llenca de territori oriolà separada geogràficament d'Oriola entre la serra de Crevillent i la de l'Algaiat però unida al camp de la Murada i compresa entre el municipi murcià de Favanella i els del Pinós, la Romana, el Fondó de les Neus i el Fondó dels Frares.
Encara que el predomini lingüístic del municipi d'Oriola és castellà, a Barba-roja es parla valencià degut a la seua ubicació geogràfica enclavada a les Valls de Novelda. La carretera CV-845 del Fondó dels Frares a Macisvenda (Favanella) separa la caseria en dos parts, les cases que queden al sud, reben popularment el nom de les Cases de Palomares.
# Teófilo Martínez

Teófilo Martínez (1913 - † Madrid, 4 d'abril de 1995) va ser un locutor i actor espanyol, va arribar a rebre sobrenoms com "El Maestro" i "La voz de la montaña" pels seus companys de professió. Jubilat en 1983, va morir dotze anys després a causa d'una pneumònia.

## Trajectòria

Considerat una de les veus més destacades del panorama radiofònic de la Espanya del segle xx. Entra a treballar en ell, en el seu moment, cèlebre quadre d'actors de Radio Madrid, pertanyent a la Cadena SER, la qual cosa li va permetre participar en alguns dels serials radiofònics més recordats de l'època.

### Radi

Va formar part dels actors del mític espai El teatro del aire. Entre les radionovel·les en les que va participar figuren Dos hombres buenos, en la que va donar vida a Don César Guzmán o Simplemente María, que a més va dirigir, i que va ser una de les més seguides en els anys 70, amb 501 capítols d'una hora diària emesos durant tres anys.

### Televisió i cinema

Va prestar la seva veu com a narrador en diverses sèries de Televisió Espanyola com La llamada de los gnomos (1987) David el Gnomo (1985) i Ruy, el pequeño Cid (1980). També va ser el narrador en el llargmetratge d'animació La creación (1968) d'Antonio Morales, i en alguns documentals, com Joyas toledanas, el damasquinado (1957), Oraciones en piedra (1957) i España puerta abierta (1972). També va ser narrador dels últims capítols de la sèrie de natura El hombre y la Tierra (TVE, 1980), després de la mort accidental del seu director i presentador Félix Rodríguez de la Fuente.

### Doblatge

Com a actor de doblatge va prestar la seva veu a desenes de cèlebres actors nord-americans i britànics, com C. Aubrey Smith, Lionel Barrymore, Vittorio de Sica, Joseph Cotten, John Gielgud, John Wayne, Orson Welles o el propi Alfred Hitchcock en algunos episodios de la serie Hitchcock presenta. en alguns episodis de la sèrie Hitchcock presenta. En 1978 va posar la seva veu al narrador-protagonista en l'adaptació a l'espanyol de la Versió Musical de Jeff Wayne de la Guerra dels Mons, doblant Richard Burton. A més va intervenir en vàries sèries de dibuixos animats com Érase una vez..., La Abeja Maya, Sherlock Hound, D'Artacán y los tres Mosqueperros, David el Gnomo o La vuelta al mundo de Willy Fog o Los Caballeros del Zodiaco on va interpretar Mitsumasa Kido.

## Reconeixements

Entre els premis que va obtenir al llarg de la seva carrera figuren:
* Antena de Oro 1967
* Premis Ondas 1955 i 1963.

## Referències

* ↑ Historias de la radio El País (Cultura).
* ↑ Concesión de los Premios Antena de Oro y Antena de Honor, ABC, 16 de març de 1968
* ↑ Premio Ondas 1955
* ↑ Premios Onda 1963

## Enllaços externs

* EL MUNDO (Obituari)
* Fitxa de Teófilo Martínez a ElDoblaje.
# Ustiansk

Ustiansk (en rus: Устьянск) és un poble del krai de Krasnoiarsk, a Rússia, segons el cens del 2010 tenia 908 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.
# Castell dels Horts

El Castell dels Horts era una fortificació medieval de la comuna de Serdinyà, a la comarca del Conflent, de la Catalunya del Nord.
Era situat en el Puig Mitjà, o Roc del Castell, al sud-est dels Horts i, més llunyà, al nord-est de Marinyans.
Només en queden alguns vestigis. El castell existí fins al segle xv, quan la seva funció es perdé en construir una altra força més propera al camí del Conflent, a la Roca d'en So (Roquensó, popularment). El castell dels Horts depenia del vescomte d'Èvol.

## Bibliografia

* Becat, Joan. «161 - Serdinyà i Joncet». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Serdinyà». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Lloc on era el Castell dels Horts en els ortofotomapes de l'IGN
# Abscon

Abscon és un municipi francès, situat al departament del Nord i a la regió dels Alts de França. L'any 2006 tenia 4.152 habitants. Limita al nord amb Fenain i Erre, a l'est amb Escaudain, al sud-est amb Rœulx, al sud amb Mastaing, al sud-oest amb Émerchicourt, a l'oest amb Aniche i al nord-oest amb Somain.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 | 2014 |
| 4.819 | 4.899 | 4.636 | 4.213 | 3.954 | 4.135 | 4.161 | 4.370 |
| Des de 1962: població sense dobles comptes ||||||||

## Administració

Llista d'alcaldes :
| Període | Identitat |
| 1977-1981 | Raymond Bey |
| 1981-2000 | Jeanne Lécu |
| 2000-2008 | Pierre Bricout |
| 2008-2016 | Gilbert Défossé |
| 2016- | Patrick Kowalczyk |
# Abu Fudayk

Abd-Al·lah ibn Thawr, més conegut com a Abu-Fudayk (mort en 693) fou un revolucionari kharigita, membre del clan àrab dels Banu Qays ibn Thalaba.
Estava associat al cap kharigita Nafi ibn al-Àzraq, però se'n va separar i es va unir al cap Najda ibn Àmir, que aviat va assassinar per divergències polítiques i religioses. Després de la mort de Najda, Abu-Fudayk es va apoderar (961) de la regió de Bahrayn (no les illes sinó la que després fou la província d'Al-Hassà). Un exèrcit fou enviat pel califa Abd-al-Màlik des de Bàssora per recuperar el territori, però va aconseguir rebutjar als atacants (692); el 693 es va enviar una segona expedició formada per deu mil homes reclutats i reunits a Bàssora sota el comandament d'Úmar ibn Ubayd-Al·lah ibn Màmar, que va aconseguir derrotar els kharigites. Abu-Fudayk fou capturat i executat.

## Bibliografia

* Encyclopaedia of Islam. Second Edition, Brill Publishers, Leiden, s.v. «Abū Fudayk».
# Abu Ghurab

Abu Ghurab o Abu Gharab (àrab: أبو غراب, Abū Ḡurāb) és un lloc d'Egipte, situat 1 km al nord d'Abusir, on es van construir dos temples solars de la dinastia V de l'antic Egipte, el d'Userkaf i el de Niuserre.

## Referències

* ↑ «Abu Ghurab | Grove Art» (en anglès). DOI: 10.1093/gao/9781884446054.001.0001/oao-9781884446054-e-7000000266. [Consulta: 16 juny 2019].

## Enllaços externs

* Encyclopedia of the Rulers of Egypt
# Acroglochin

Acroglochin és un gènere de plantes amarantàcies. Consta de 4 espècies descrites i només de dues d'acceptades
Aquest gènere va ser descrit per Heinrich Adolph Schrader i publicat a Mantissa 1: 69, 227. 1822. L'espècie tipus és: Acroglochin chenopodioides Schrad.
Segons.
* Acroglochin obtusifolia C.H.Blom
* Acroglochin persicarioides (Poir.) Moq.

## Referències

* ↑ «Acroglochin». Tropicos.org. Missouri Botanical Garden. [Consulta: 22 octubre 2012].
* ↑ Acroglochin a PlantList
# Adem Demaçi

Adem Demaçi (Pristina, Regne de Iugoslàvia, 26 de febrer de 1936 - Pristina, 26 de juliol de 2018) fou un polític i defensor dels drets humans albano-kosovar crític amb el règim del general Josip Broz Tito, per la qual cosa fou empresonat en diverses ocasions.

## Biografia

Va néixer el 26 de febrer de 1936 a la ciutat de Pristina, capital de Kosovo, regió que en aquells moments formava part del Regne de Iugoslàvia.
Oposat fermament al règim dictatorial i comunista del general Josip Broz Tito s'erigí com la veu de la minoria albanesa a Iugoslàvia i es convertí en un presoner polític del règim comunista, passant un total de 28 anys a la presó durant tres períodes de reclusió entre els anys 1958-1961, 1964-1974 i 1975-1990, moments en els quals mai s'oposà a la seva detenció i defensà la via pacífica per aconseguir l'abolició del comunisme. Durant tot el període de reclusió fou reconegut com un presoner de consciència per part de l'organització Amnistia Internacional (AI).
Després del seu alliberament l'any 1991 fou guardonat amb el Premi Sàkharov per la Llibertat de Consciència concedit pel Parlament Europeu.
Durant la Guerra de Kosovo, Demaçi va romandre al seu país, i tot i que els soldats serbis coneixen qui era no li feren cap mal ni l'apresaren. Actualment és president del Consell per la Defensa del Drets Humans del Poble de Kosovo, i sent un gran defensor de la independència kosovar de Sèrbia no estalvia crítiques a l'Exèrcit d'Alliberament de Kosovo (KLA) per no acceptar les condicions pacífiques per a arribar a una entesa amb Sèrbia.

## Referències

* ↑ Erlanger, Steven. «Champion of Free Kosovo Now Urges Moderation». New York Times, 10-08-1999. [Consulta: 24 octubre 2014].
# Triplet

«Triplet» té aquests significats:
* Triplet (futbol), consecució en una mateixa temporada de tres dels títols pels quals un equip competeix.
* Triplet (biologia), seqüència de tres nucleòtids en un àcid nucleic.
* Triplet (sexe), es quan tres persones alhora tenen relacions sexuals.
Viccionari
# Casa del Molí (Mura)

La Casa del Molí és un edifici del municipi de Mura (Bages) protegit com a bé cultural d'interès local.

## Descripció

És un edifici de murs realitzats en pedra tosca, sostre amb bigueria de fusta i peces de ceràmica. La coberta és de teula antiga. Aquest molí, com altres cases del nucli antic, té una tina de quatre metres de profunditat, una de les més grans que es conserven, per guardar-hi vi. El molí d'oli es troba en molt bon estat de conservació.

## Història

Situat en un dels carrers més antics del nucli urbà, aquest molí podria datar-se del segle xvii. Sembla que l'ajuntament té interés a adquirir-lo, i malgrat que el 1960 va ser restaurat, caldria fer-hi obres de conservació i adaptació per instal·lar-hi un museu.

## Referències

* 1 2 «Casa del Molí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 novembre 2015].
# Auguste Verdijck

Auguste Verdijck (Schoten, Anvers, 8 de febrer de 1902 - Merksem, Anvers, 14 de febrer de 1988) fou un ciclista belga professional entre 1924 i 1936. Era germà del també ciclista Lucien Verdijck.
El seu èxit esportiu més destacat fou la Volta a Euskadi de 1925.

## Palmarès

* 1924
** 1r a la París-Nantes
* 1925
** 1r de la Volta a Euskadi i vencedor d'una etapa
** 1r a la París-Nantes
** Vencedor d'una etapa del Critèrium dels Aiglons
* 1928
** 1r a Zwijndrecht
* 1929
** 1r al Premi de Timbre Vert a Malines
* 1931
** 1r a Wilrijk

### Resultats al Tour de França

* 1925. 8è a la classificació general
* 1929. Abandona (9a etapa)

## Referències

* 1 2 «VERDYCK Auguste». [Consulta: 6 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Auguste VERDYCK» (en italià). [Consulta: 6 novembre 2022].
* ↑ «Palmarès d'Auguste Verdyck (Bel)». [Consulta: 6 novembre 2022].
* ↑ «1925. II VUELTA AL PAIS VASCO 6-9 Agosto» (en castellà). urtekaria.com. [Consulta: 6 novembre 2022].

## Enllaços externs

* Palmarès d'Auguste Verdijck a siteducyclisme.net
# Towanda

«Towanda» té aquests significats:
* Towanda (Illinois)
* Towanda (Kansas)
* Towanda (Pennsilvània)
# Teófilo Gutiérrez

Teófilo Antonio Gutiérrez Roncancio (17 de maig 1985), més conegut com a Teó, és un futbolista colombià que juga com a davanter pel River Plate de l'Argentina.
# Neşrî

Neşrî (mort vers 1520) fou un historiador otomà.
Només es conserva part d'una obra seva el Djihan-nama, una història universal. De la seva vida gairebé no se'n sap res. Algunes informacions poc segures el relacionen amb Bursa, on hauria viscut; se sap segur que el 1481 era al campament del sultà Mehmet II quan aquest va morir i va relatar els fets del moment per observació personal.

## Bibliografia

* F. Taeschner, Neşri Tarihi elyazıları üzerine araştırmalar, 1951.
* Enciclopèdia britànica en línia
# Notropis edwardraneyi

Notropis edwardraneyi és una espècie de peix cipriniforme de la família dels ciprínids.

## Morfologia

Els mascles poden assolir els 8 cm de longitud total.

## Distribució geogràfica

Es troba a Nord-amèrica: Alabama i Mississipi (Estats Units).

## Referències

* ↑ Rafinesque C. S. 1818. Description of two new genera of North American fishes, Opsanus, and Notropis. Am. Monthly Mag. Crit. Rev. v. 2 (3) (gener del 1818). 203-204.
* ↑ BioLib (anglès)
* 1 2 «Notropis edwardraneyi» (en anglès). FishBase. Froese, Rainer; Pauly, Daniel (editors).
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Notropis chrosomus

Notropis chrosomus és una espècie de peix cipriniforme de la família dels ciprínids.

## Morfologia

Els mascles poden assolir els 8,1 cm de longitud total.

## Distribució geogràfica

Es troba a Nord-amèrica: nord-oest de Geòrgia, Alabama i sud-est de Tennessee (Estats Units).

## Referències

* 1 2 «Notropis chrosomus» (en anglès). FishBase. Froese, Rainer; Pauly, Daniel (editors).
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Novotroïtsk (desambiguació)

«Novotroïtsk» té aquests significats:
* Novotroïtsk (Orenburg), ciutat de l'óblast d'Orenburg, a Rússia
* Novotroïtsk (Krasnoiarsk), localitat del krai de Krasnoiarsk, a Rússia
# Old Orchard Beach

Old Orchard Beach és una població dels Estats Units a l'estat de Maine (EUA). Segons el cens del 2000 tenia 8.856 habitants.

## Demografia

Segons el cens del 2000, Old Orchard Beach tenia 8.856 habitants, 4.294 habitatges, i 2.254 famílies. La densitat de població era de 459 habitants/km².
Dels 4.294 habitatges en un 22,7% hi vivien nens de menys de 18 anys, en un 38,7% hi vivien parelles casades, en un 10,1% dones solteres, i en un 47,5% no eren unitats familiars. En el 38,6% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,05 i el nombre mitjà de persones que vivien en cada família era de 2,73.
Per edats la població es repartia de la següent manera: un 19,1% tenia menys de 18 anys, un 6,5% entre 18 i 24, un 33,2% entre 25 i 44, un 26,2% de 45 a 60 i un 14,9% 65 anys o més.
L'edat mediana era de 40 anys. Per cada 100 dones de 18 o més anys hi havia 94 homes.
La renda mediana per habitatge era de 36.568$ i la renda mediana per família de 47.952$. Els homes tenien una renda mediana de 36.089$ mentre que les dones 26.429$. La renda per capita de la població era de 20.929$. Entorn del 7,7% de les famílies i l'11% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Old Orchard Beach». American Fact Finder. Oficina del Cens dels Estats Units, 12-01-2010. Arxivat de l'original el 16 de febrer 2020. [Consulta: 7 d’agost 2010].
* ↑ «Geographic Comparison Table- Old Orchard Beach». American Fact Finder. Oficina del Cens dels Estats Units, 12-01-2010.
# Músiques Disperses

Músiques Disperses (MUD) és un festival musical que se celebra a la ciutat de Lleida amb caràcter anual des de l'any 2007 dedicat a la música folk-pop. És freqüent que els concerts es realitzin al Cafè del Teatre de l'Escorxador, tot i que l'Auditori Enric Granados o la Seu Vella també han estat escenari de la seva programació.
Anímic, Anni B Sweet, Depedro, El Petit de Cal Eril, Ocellot, Refree & Maria Rodés, Renaldo & Clara, Roger Mas, Ruper Ordorika, Sílvia Pérez Cruz, Sonido Gallo Negro, Xavier Baró o Pau Riba, són uns pocs dels artistes que han actuat al festival en alguna de les seves edicions.

## Referències

* ↑ «Folk per a tots els gustos». Enderrock.cat, 30-01-2019. [Consulta: 19 abril 2021].
* ↑ Ishanda, Pol. «El MUD arriba a la maduresa sense perdre la seva essència». Ara, 28-02-2018. [Consulta: 19 abril 2021].
* ↑ «Depedro obre la 13a edició del Festival de Músiques Disperses a Lleida». 324cat, 07-03-2019. [Consulta: 19 abril 2021].
* ↑ «Pau Riba esgota entrades per al Músiques Disperses». Segre, 03-03-2021. [Consulta: 19 abril 2021].
# O Cereixal

O Cereixal és una parròquia consagrada a Sant Josep pertanyent al municipi de Becerreá, província de Lugo.

## Demografia

Segons el padró municipal de 2004 la parròquia d'O Cereixal tenia 83 habitants (42 homes i 41 dones), distribuïts en 4 entitats de població, el que pressuposà una disminució en relació al padró de l'any 1999 quan hi havia 91 habitants. Segons l'IGE, el 2014 la seva població va guanyar un habitant (40 homes i 44 dones).

## Llocs d'O Cereixal

* Arco
* O Cereixal
* Fonte da Saúde
* Forno da Cal

## Referències

* ↑ «Dades estadístiques de població». Instituto Galego de Estadística.